|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts; dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada \_\_.aprīlī** |  **Nr. GND/2025/\_\_\_** |
|  |  **(protokols Nr.\_\_­; \_\_\_.p.)** |

**Par Gulbenes novada pašvaldības domes 2025.gada \_\_.aprīļa saistošo noteikumu Nr.\_\_** **“Gulbenes novada pašvaldības aģentūras “Gulbenes tūrisma un kultūrvēsturiskā mantojuma centrs” maksas pakalpojumu cenrādis” izdošanu**

Gulbenes novada pašvaldības dome 2023.gada 30.novembrī izdeva saistošos noteikumus Nr.23 “Gulbenes novada pašvaldības aģentūras “Gulbenes tūrisma un kultūrvēsturiskā mantojuma centrs” maksas pakalpojumu cenrādis” (turpmāk – Saistošie noteikumi), kas nosaka Gulbenes novada pašvaldības aģentūras “Gulbenes tūrisma un kultūrvēsturiskā mantojuma centrs” maksas pakalpojumu cenrādi.

Publisko aģentūru likuma 17.panta pirmā, otrā un ceturtā daļa nosaka, ka pašvaldības aģentūra sniedz pakalpojumus atbilstoši likumā noteiktajai pašvaldības kompetencei, lai nodrošinātu sabiedrības vajadzības attiecīgās pašvaldības administratīvajā teritorijā; pašvaldības uzdevumu īstenošana tiek nodrošināta, sniedzot maksas pakalpojumus saskaņā ar pašvaldības domes apstiprinātu cenrādi, kurā nosaka maksāšanas kārtību, likmes un atvieglojumus; pašvaldības aģentūras sniegtos pakalpojumus nosaka un to cenrādi apstiprina ar pašvaldības saistošajiem noteikumiem.

Gulbenes novada pašvaldības aģentūra “Gulbenes tūrisma un kultūrvēsturiskā mantojuma centrs” atbilstoši maksas pakalpojumu pieprasījumam ir izstrādājusi jaunu maksas pakalpojumu cenrādi, izslēdzot no cenrāža dalības maksu ēdināšanas pakalpojumu sniedzējiem un par vietu bez produkcijas realizācijas (prezentācijas, degustācijas) aģentūras rīkotajos pasākumos, kā arī maksu par elektrovelosipēdu nomu. Maksas pakalpojumam par braucienu ar elektrovilcieniņu (elektromobili) Gulbenes pilsētā vairāk netiks piemērotas atlaides ar Latvijas goda ģimenes apliecību “3+ Ģimenes karte”, Lietuvas Republikas ģimenes karti “Šeimos kortele” un Igaunijas Republikas ģimenes karti “Perekaart”, vecākiem 50% apmērā, bērniem 90% apmērā. Cenrādis tiek papildināts ar jaunu maksas pakalpojumu - maksa par braucienu ar elektrovilcieniņu (elektromobili) Gulbenes pilsētā personu grupai līdz 5 personām par vienu braucienu, savukārt, personu grupai no 6 personām tiek noteikta maksa no pieaugušas personas, kā arī no bērna – 4–6 gadu vecumā vai skolēna, vai pensionāra, vai personas ar invaliditāti.

Gulbenes novada pašvaldības 2024.gada 27.decembra noteikumu Nr. GND/IEK/2024/38 “Gulbenes novada pašvaldības aģentūras “Gulbenes tūrisma un kultūrvēsturiskā mantojuma centrs” un tās struktūrvienības sniegto maksas pakalpojumu izcenojumu noteikšanas metodika un apstiprināšanas kārtība” (protokols Nr.22; 49.p) 19.punkts nosaka, ka grozījumus saistošajos noteikumos par maksas pakalpojumu cenrādi izdara, ja ir izdarīti grozījumi normatīvajos aktos vai mainījušies apstākļi, kas ietekmē institūcijas sniedzamo maksas pakalpojumu klāstu. Gulbenes novada Centrālās pārvaldes Finanšu nodaļa ir izslēgusi no Gulbenes novada pašvaldības aģentūras “Gulbenes tūrisma un kultūrvēsturiskā mantojuma centrs” maksas pakalpojumu cenrāža augstākminētos pakalpojumus kā arī ir veikusi aprēķinu jaunam maksas pakalpojumam, ņemot vērā pašvaldības apstiprinātos iepriekšējā saimnieciskajā gadā uzskaitītos naudas plūsmas izdevumus.

Atbilstoši Ministru kabineta 2009.gada 3.februāra noteikumiem Nr.108 “Normatīvo aktu projektu sagatavošanas noteikumi” paredzētajam regulējumam, ņemot vērā, ka izslēdzot no cenrāža vairākus maksas pakalpojumus, mainās cenrāža numerācija, Gulbenes novada iedzīvotāju un viesu ērtības labad ir sagatavots jauns saistošo noteikumu projekts “Gulbenes novada pašvaldības aģentūras “Gulbenes tūrisma un kultūrvēsturiskā mantojuma centrs” maksas pakalpojumu cenrādis”.

Pašvaldību likuma 46.panta trešā daļa nosaka, ka saistošo noteikumu projektu un tam pievienoto paskaidrojuma rakstu pašvaldības nolikumā noteiktajā kārtībā publicē pašvaldības oficiālajā tīmekļvietnē sabiedrības viedokļa noskaidrošanai, paredzot termiņu, kas nav mazāks par divām nedēļām. Saņemtos viedokļus par saistošo noteikumu projektu pašvaldība apkopo un atspoguļo šo noteikumu projekta paskaidrojuma rakstā.

Ņemot vērā minēto, Saistošo noteikumu projekts tika publicēts Gulbenes novada pašvaldības mājaslapā [*www.gulbene.lv*](http://www.gulbene.lv), nosakot termiņu sabiedrības viedokļa sniegšanai no 2025.gada 28.marta līdz 2025.gada 10.aprīlim. Minētajā termiņā ierosinājumi vai priekšlikumi nav saņemti.

Ņemot vērā minēto un pamatojoties uz Publisko aģentūru likuma 17.panta otro un ceturto daļu, Gulbenes novada pašvaldības 2024.gada 27.decembra noteikumu Nr. GND/IEK/2024/38 “Gulbenes novada pašvaldības aģentūras “Gulbenes tūrisma un kultūrvēsturiskā mantojuma centrs” un tās struktūrvienības sniegto maksas pakalpojumu izcenojumu noteikšanas metodika un apstiprināšanas kārtība” (protokols Nr.22; 49.p) 19.punktu, kā arī ņemot vērā Finanšu komitejas ieteikumu, atklāti balsojot: ar \_\_ balsīm "Par" (), "Pret" – (), "Atturas" – (), "Nepiedalās" – (), Gulbenes novada pašvaldības dome NOLEMJ:

1. IZDOT Gulbenes novada pašvaldības domes 2025.gada \_\_.aprīļa saistošos noteikumus Nr.\_\_ “Gulbenes novada pašvaldības aģentūras “Gulbenes tūrisma un kultūrvēsturiskā mantojuma centrs” maksas pakalpojumu cenrādis”.
2. UZDOT Gulbenes novada Centrālās pārvaldes Kancelejas nodaļai nosūtīt lēmuma 1.punktā minētos saistošos noteikumus un paskaidrojuma rakstu triju darbdienu laikā pēc to parakstīšanas izsludināšanai oficiālajā izdevumā “Latvijas Vēstnesis”.
3. UZDOT Gulbenes novada Centrālās pārvaldes Mārketinga un komunikācijas vadītājai Lanai Upītei lēmuma 1.punktā minētos saistošos noteikumus pēc to izsludināšanas oficiālajā izdevumā “Latvijas Vēstnesis” publicēt Gulbenes novada pašvaldības informatīvajā izdevumā “Gulbenes Novada Ziņas” un Gulbenes novada pašvaldības tīmekļvietnē [*www.gulbene.*lv](http://www.gulbene.lv), vienlaikus nodrošinot atbilstību oficiālajai publikācijai, kā arī norādot atsauci uz oficiālo publikāciju (laidiena datumu un numuru vai oficiālās publikācijas numuru, bet elektroniskajā vidē papildus pievienojot saiti uz konkrēto oficiālo publikāciju).

Gulbenes novada pašvaldības domes priekšsēdētājs A. Caunītis

|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts; dome@gulbene.lv, www.gulbene.lv |

Gulbenē

**2025.gada \_\_.aprīlī Saistošie noteikumi Nr.\_\_**

**(prot. Nr.\_\_, \_\_.p.)**

**Gulbenes novada pašvaldības aģentūras “Gulbenes tūrisma un kultūrvēsturiskā mantojuma centrs” maksas pakalpojumu cenrādis**

*Izdoti saskaņā ar Publisko aģentūru likuma 17.panta otro un ceturto daļu*

1. Saistošie noteikumi nosaka Gulbenes novada pašvaldības aģentūras “Gulbenes tūrisma un kultūrvēsturiskā mantojuma centrs” maksas pakalpojuma cenrādi.
2. Gulbenes novada pašvaldības aģentūra “Gulbenes tūrisma un kultūrvēsturiskā mantojuma centrs” maksas pakalpojumus sniedz saskaņā ar cenrādi (pielikums).
3. Atzīt par spēku zaudējušiem Gulbenes novada pašvaldības domes 2023.gada 30.novembra saistošos noteikumus Nr.23 “Gulbenes novada pašvaldības aģentūras “Gulbenes tūrisma un kultūrvēsturiskā mantojuma centrs” maksas pakalpojumu cenrādis”.
4. Saistošie noteikumi stājas spēkā 2025.gada 1.maijā.

Gulbenes novada pašvaldības domes priekšsēdētājs A. Caunītis

 *Pielikums*

 *Gulbenes novada domes 2025. gada \_\_. aprīļa saistošajiem noteikumiem Nr.\_\_*

**Gulbenes novada pašvaldības aģentūras “Gulbenes tūrisma un kultūrvēsturiskā mantojuma centrs” maksas pakalpojumu cenrādis**

|  |
| --- |
| **Gulbenes novada pašvaldības aģentūras "Gulbenes tūrisma un kultūrvēsturiskā mantojuma centrs" maksas pakalpojumu cenrādis** |
| **N.p.k.** | **Pakalpojuma veids** | **Mērvienība** | **Cena bez PVN (EUR)** | **PVN (EUR)** | **Cena ar PVN (EUR)** |
| **1.** | **Vides reklāma un suvenīri** |
| 1.1. | Baneru vai roll up stendu izvietošana aģentūras "Gulbenes tūrisma un kultūrvēsturiskā mantojuma centrs" rīkotajos pasākumos | gab. | 6,61 | 1,39 | 8,00 |
| 1.2. | Suvenīru, mājražotāju un uzņēmējdarbības veicēju ražojumu un grāmatu uzcenojums, kurus tirgo aģentūra "Gulbenes tūrisma un kultūrvēsturiskā mantojuma centrs" | gab. | 10%-100% |   | 10%-100% |
| **2.** | **Baneru izvietošana tūrisma portālā** |
| 2.1. | Baneru izvietošana tūrisma portālā | 1 nedēļa | 24,79 | 5,21 | 30,00 |
| 2.2. | Baneru izvietošana tūrisma portālā | 1 mēnesis | 99,17 | 20,83 | 120,00 |
| **3.** | **Reklāmas izvietošana uz elektrovilcieniņa (elektromobiļa)** |
| 3.1. | 1,08 m | 1 mēnesis | 13,22 | 2,78 | 16,00 |
| 3.2. | 2,82 m | 1 mēnesis | 18,18 | 3,82 | 22,00 |
| 3.3. | 3,95 m | 1 mēnesis | 21,49 | 4,51 | 26,00 |
| **4.** | Ekskursijas maršruta plānošana, sastādīšana ārpus Gulbenes novada teritorijas | 1 stunda | 4,46 | 0,94 | 5,40 |
| **5.** | **Ekskursijas Gulbenes pilsētā un novadā (no 1 līdz 1,5 stundai gida pavadībā) personu grupām** |
| 5.1. | Pieaugušo personu grupai līdz 10 personām | 1–1,5 stunda | 20,66 | 4,34 | 25,00 |
| 5.2. | Pieaugušo personu grupai vairāk par 10 personām | 1 persona | 2,07 | 0,43 | 2,50 |
| 5.3. | Skolēniem, pensionāriem un personām ar invaliditāti grupai līdz 10 personām | 1–1,5 stunda | 12,40 | 2,60 | 15,00 |
| 5.4. | Skolēniem, pensionāriem un personām ar invaliditāti grupai vairāk par 10 personām | 1 persona | 1,24 | 0,26 | 1,50 |
| **6.** | **Aģentūra organizē ekskursijas, kursus, seminārus un tematiskos pasākumus, kuru dalības maksu nosaka aģentūras direktors, ņemot vērā nepieciešamo finanšu ieguldījumu pasākuma organizēšanā** |
| **7.** | **Maksa par braucienu ar elektrovilcieniņu (elektromobili) Gulbenes pilsētā** |
| 7.1. | Personu grupai līdz 5 personām | 1 brauciens | 20,66 | 4,34 | 25,00 |
| 7.2. | Personu grupai no 6 personām |
| 7.2.1. | Pieaugušajiem | 1 persona | 4,13 | 0,87 | 5,00 |
| 7.2.2. | Bērniem – 4–6 g. v., skolēniem, pensionāriem, un personām ar invaliditāti | 1 persona | 2,89 | 0,61 | 3,50 |
| **8.** | **Ieejas biļešu maksa interaktīvajā ekspozīcijā "Dzelzceļš un Tvaiks" Dzelzceļa ielā 8, Gulbenē** |
| 8.1. | Pieaugušajiem | 1 persona | 5,37 | 1,13 | 6,50 |
| 8.2. | Skolēniem, studentiem, pensionāriem un personām ar invaliditāti | 1 persona | 4,13 | 0,87 | 5,00 |
| 8.3. | Ģimenes biļete | 1 komplekts | 10,74 | 2,26 | 13,00 |
| 8.4. | Pirmsskolas vecuma bērni (no 3 līdz 6 gadu vecumam) | 1 persona | 2,07 | 0,43 | 2,50 |
| 8.5. | Ieejas biļete un viena tematiskā nodarbība skolēnam grupā no 7 līdz 20 personām | 1 persona | 5,37 | 1,13 | 6,50 |
| 8.6. | Ieejas maksa izlaušanās istabas spēlē (līdz 5 personām) | 1 pakalpojums | 20,66 | 4,34 | 25,00 |
|  **Stāmerienas pils kompleksa maksas pakalpojumu cenrādis** |
| **9.** | **Ieejas biļešu maksa Stāmerienas pilī** |
| 9.1. | Pieaugušajiem | 1 persona | 4,96 | 1,04 | 6,00 |
| 9.2. | Skolēniem, studentiem, pensionāriem, 3. grupas invalīdiem | 1 persona | 2,48 | 0,52 | 3,00 |
| 9.3. | Ģimenes biļete | 1 komplekts | 9,92 | 2,08 | 12,00 |
| 9.4. | Atbrīvoti no cenrāža 9.1. un 9.2. apakšpunktā minētajiem maksas pakalpojumiem ir personas līdz 18 gadu vecumam ar invaliditāti, personas ar I un II grupas invaliditāti (uzrādot invaliditātes apliecību) un viena persona, kas pavada personu ar invaliditāti līdz 18 gadu vecumam vai personu ar I grupas invaliditāti |
| **10.** | **Telpu, inventāra noma un teritorijas izmantošana Stāmerienas pils kompleksā:** |
| 10.1. | 1. stāva kreisā spārna telpu noma 1 2 3 | 1 stunda | 123,97 | 26,03 | 150,00 |
| 10.2. | 1. stāva kreisā spārna telpu noma laikā no 23:00–06:00 1 2 3 | 1 stunda | 247,93 | 52,07 | 300,00 |
| 10.3. | 2. stāva telpas pie balkona noma 1 2 3 | 1 stunda | 41,32 | 8,68 | 50,00 |
| 10.4. | 2. stāva telpas pie balkona noma laikā no 23:00–06:00 1 2 3 | 1 stunda | 82,64 | 17,36 | 100,00 |
| 10.5. | Stāmerienas pils iekštelpu kompleksa noma 1 2 3 | 1 stunda | 330,58 | 69,42 | 400,00 |
| 10.6. | Stāmerienas pils iekštelpu kompleksa noma laikā no 23:00–06:00 1 2 3 | 1 stunda | 661,16 | 138,84 | 800,00 |
| 10.7. | Stāmerienas pils teritorijas piknika vietas (pie ezera) noma ar sagatavotu malku | 1 stunda | 16,53 | 3,47 | 20,00 |
| 10.8. | Stāmerienas pils teritorijas noma (bez āra kafejnīcas) 2 3  | 1 stunda | 111,57 | 23,43 | 135,00 |
| 10.9. | Stāmerienas pils teritorijas noma (bez āra kafejnīcas) no 23:00 – 06:00 2 3  | 1 stunda | 223,14 | 46,86 | 270,00 |
| 10.10. | Noteikta 100,00 euro atlaide cenrāža 10.1., 10.2., 10.8. un 10.9.apakšpunktā minētajam pakalpojumam laulību reģistrācijas gadījumos personām, kuras ir deklarējušas dzīvesvietu Gulbenes novada administratīvajā teritorijā |
| **11.** | **Gida pakalpojumi Stāmerienas pilī un tās teritorijā** |
| 11.1. | Grupā līdz 5 personām (latviešu valodā) | 1 stunda | 12,40 | 2,60 | 15,00 |
| 11.2. | Grupā līdz 5 personām (angļu; krievu valodā) | 1 stunda | 17,36 | 3,64 | 21,00 |
| 11.3. | Grupā no 6-20 personām (latviešu valodā) | 1 stunda | 20,66 | 4,34 | 25,00 |
| 11.4. | Grupā no 6-20 personām (angļu; krievu valodā) | 1 stunda | 28,93 | 6,07 | 35,00 |
| **12.** | **Citi pakalpojumi Stāmerienas pilī un tās teritorijā**  |
| 12.1. | Rekvizītu noma | 1 komplekts | 8,26 | 1,74 | 10,00 |
| 12.2. | Foto sesija ar individuālo fotogrāfu iekštelpās 1 | 1 stunda | 33,06 | 6,94 | 40,00 |
| 12.3. | Krēslu pārvalka noma | 1 gabals | 1,65 | 0,35 | 2,00 |
| 12.4. | Galdauta noma | 1 gabals | 1,65 | 0,35 | 2,00 |
| 12.5. | Kāzu pietura pils teriorijā līdz 6 personām 4  | 1 stunda | 33,06 | 6,94 | 40,00 |
| 12.6. | Kāzu pietura pilī līdz 6 personām 4 | 1 stunda | 41,32 | 8,68 | 50,00 |
| 12.7. | Telts vieta nakšņošanai | 1 diennakts | 8,26 | 1,74 | 10,00 |

1 Vienreizēja papildus ieejas maksa personai Stāmerienas pilī 2 *euro*

2 Vienreizēja papildus iespēja iznomāt trauku komplektu personai 2 *euro*

3 Vienreizēja papildus iespēja iznomāt šampanieša/vīna/ūdens glāzes personai 1 *euro*

4 Sākot ar septīto personu – papildus 2 *euro* par personu

Gulbenes novada pašvaldības domes priekšsēdētājs A. Caunītis

**PASKAIDROJUMA RAKSTS**

**Gulbenes novada pašvaldības domes 2025.gada \_\_.aprīļa saistošajiem noteikumiem Nr. \_\_ “Gulbenes novada pašvaldības aģentūras “Gulbenes tūrisma un kultūrvēsturiskā mantojuma centrs” maksas pakalpojumu cenrādis”**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums
 | Gulbenes novada pašvaldības domes 2025.gada \_\_.aprīļa saistošo noteikumu Nr.\_\_ “Gulbenes novada pašvaldības aģentūras “Gulbenes tūrisma un kultūrvēsturiskā mantojuma centrs” maksas pakalpojumu cenrādis” (turpmāk – Saistošie noteikumi) izdošanas mērķis ir noteikt Gulbenes novada pašvaldības aģentūras “Gulbenes tūrisma un kultūrvēsturiskā mantojuma centrs” (turpmāk – aģentūra) sniegto maksas pakalpojumu cenas atbilstoši faktiskajai situācijai.Saistošo noteikumu izdošanas nepieciešamība pamatojama ar Publisko aģentūru likuma 17.panta pirmo daļu, kas nosaka, ka pašvaldības aģentūra sniedz pakalpojumus atbilstoši likumā noteiktajai pašvaldības kompetencei, lai nodrošinātu sabiedrības vajadzības attiecīgās pašvaldības administratīvajā teritorijā. Minētā likuma 17.panta otrā un ceturtā daļa nosaka, ka pašvaldības uzdevumu īstenošana tiek nodrošināta, sniedzot maksas pakalpojumus saskaņā ar pašvaldības domes apstiprinātu cenrādi, kurā nosaka maksāšanas kārtību, likmes un atvieglojumus; sniegtos pakalpojumus nosaka un to cenrādi apstiprina ar pašvaldības saistošajiem noteikumiem.Līdz šim maksas pakalpojumu cenas aģentūrai tika noteiktas, pamatojoties uz Gulbenes novada domes 2023.gada 30.novembra saistošajiem noteikumiem Nr.23 “Gulbenes novada pašvaldības aģentūras “Gulbenes tūrisma un kultūrvēsturiskā mantojuma centrs” maksas pakalpojumu cenrādis”. Ievērojot faktiskās situācijas nepieciešamību, no minētā cenrāža paredzētā regulējuma, kas pēc būtības tiek izmantots kā bāze Saistošo noteikumu paredzētajam regulējumam, ir svītrojami vairāki maksas pakalpojumi, kas turpmāk netiks sniegti, kā arī atlaide (maksas pakalpojumam par braucienu ar elektrovilcieniņu (elektromobili) Gulbenes pilsētā vairāk netiks piemērotas atlaides ar Latvijas goda ģimenes apliecību “3+ Ģimenes karte”, Lietuvas Republikas ģimenes karti “Šeimos kortele” un Igaunijas Republikas ģimenes karti “Perekaart” vecākiem 50% apmērā, bet bērniem 90% apmērā), vienlaikus papildinot cenrādi ar jaunu maksas pakalpojumu (maksa par braucienu ar elektrovilcieniņu (elektromobili) Gulbenes pilsētā personu grupai līdz 5 personām par vienu braucienu). Stājoties spēkā Saistošajiem noteikumiem, spēkā esošie Gulbenes novada pašvaldības domes 2023.gada 30.novembra saistošajie noteikumi Nr.23 “Gulbenes novada pašvaldības aģentūras “Gulbenes tūrisma un kultūrvēsturiskā mantojuma centrs” maksas pakalpojumu cenrādis” tiks atzīti par spēku zaudējušiem.  Iespējamā alternatīva, kas neparedz tiesiskā regulējuma izstrādi, – nav. |
| 1. Fiskālā ietekme uz pašvaldības budžetu
 | Saistošo noteikumu īstenošanas fiskālās ietekmes prognoze uz pašvaldības budžetu paredz ieņēmumu palielināšanos, jo no maksas pakalpojuma par braucienu ar elektrovilcieniņu (elektromobili) Gulbenes pilsētā tiek izslēgta atlaide ģimenēm ar trīs un vairāk bērniem, kā arī tiek izveidots jauns maksas pakalpojums - maksa par braucienu ar elektrovilcieniņu (elektromobili) Gulbenes pilsētā personu grupai līdz 5 personām par vienu braucienu.  |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci
 | 3.1. sociālā ietekme – tiek samazināts cenrāža paredzēto pakalpojumu un atvieglojumu klāsts.3.2. ietekme uz vidi – nav;3.3. ietekme uz iedzīvotāju veselību – nav;3.4. Saistošie noteikumi neradīs tiešu ietekmi uz uzņēmējdarbības vidi pašvaldības teritorijā;3.5. ietekme uz konkurenci – Saistošo noteikumu regulējums neradīs būtisku ietekmi uz konkurenci. |
| 1. Ietekme uz administratīvajām procedūrām un to izmaksām
 | 4.1. Saistošo noteikumu piemērošanā privātpersona var vērsties Gulbenes novada pašvaldības aģentūrā “Gulbenes tūrisma un kultūrvēsturiskā mantojuma centrs” un Gulbenes novada pašvaldībā;4.2. Saistošie noteikumi neparedz papildu administratīvo procedūru izmaksas. |
| 1. Ietekme uz pašvaldības funkcijām un cilvēkresursiem
 | Saistošie noteikumi neparedz iesaistīt papildu cilvēkresursus un tiks īstenoti esošo cilvēkresursu ietvaros. |
| 1. Informācija par izpildes nodrošināšanu
 | Saistošo noteikumu izpildi savas kompetences ietvaros nodrošinās Gulbenes novada pašvaldības aģentūra “Gulbenes tūrisma un kultūrvēsturiskā mantojuma centrs”. |
| 1. Prasību un izmaksu samērīgums pret ieguvumiem, ko sniedz mērķa sasniegšana
 | Saistošie noteikumi ir atbilstoši iecerētā mērķa sasniegšanai – noteikt maksas pakalpojumu cenas pakalpojumiem, ko sniedz Gulbenes novada pašvaldības aģentūra “Gulbenes tūrisma un kultūrvēsturiskā mantojuma centrs”, tādējādi sabalansējot izdevumus un ieņēmumus. |
| 1. Izstrādes gaitā veiktās konsultācijas ar privātpersonām un institūcijām
 | Atbilstoši Pašvaldību likuma 46. panta trešajai daļai, lai informētu sabiedrību par saistošo noteikumu projektu un dotu iespēju izteikt viedokli, Saistošo noteikumu projekts no 2025.gada 28.marta līdz 2025.gada 10.aprīlim publicēts Gulbenes novada pašvaldības mājaslapā <https://www.gulbene.lv/lv> sadaļā “Saistošie noteikumi - projekti”. Minētajā termiņā ierosinājumi vai priekšlikumi nav saņemti. |

Gulbenes novada pašvaldības domes priekšsēdētājs A. Caunītis